
VÝZVA NA PREDLOŽENIE PONUKY 
zákazka zadávaná postupom podľa § 117 „zákazka s nízkou hodnotou“ v súlade so  zákonom 
č. 343/2015 Z. z. o verejnom obstarávaní v znení neskorších predpisov (ďalej len „ZVO“)
 

1)      Identifikácia verejného obstarávateľa: 
Názov: Fakultná nemocnica Nitra
Adresa: Špitálska 6,  94901 , Nitra 
Krajina: Slovenská republika
Štatutárny zástupca: JUDr. Marian Korytiak, PhD.,  
IČO: 17336007
DIČ: 2021205197 
Kontaktná osoba pre verejné obstarávanie: 
JUDr. Alžbeta Kentošová, alzbeta.kentosova@fnnitra.sk 
Telefón: +421 37 6545616
e-mail:  alzbeta.kentosova@fnnitra.sk
 
2)     Predmet zákazky: 
Názov predmetu zákazky: Bezhotovostný nákup pohonných látok prostredníctvom palivových kariet  a nákup pohonných látok do skladovacej nádrže.

Druh zákazky: tovary 


3)     Opis predmetu zákazky:
· nákup pohonných látok (motorová nafta vrátane prémiovej kvality, bezolovnatý automobilový benzín vrátane prémiovej kvality) na princípe akceptácie palivovej karty ako prostriedku bezhotovostnej úhrady za odobraté  tovary a služby (umývanie motorových vozidiel)  vo všetkých čerpacích staniciach / výdajných miestach uchádzača a jeho zmluvných partnerov, vrátane vystavenia a dodania palivových kariet v celkovom predpokladanom počte cca  10 ks. Predpokladané množstvo pohonných látok, ktoré požaduje verejný obstarávateľ odobrať počas trvania rámcovej dohody prostredníctvom palivových kariet: : 1500 litrov
· [bookmark: _GoBack]nákup motorovej nafty podľa normy STN EN 590  do veľkokapacitnej nádrže verejného obstarávateľa v objeme cca 10 000  l /rok.
· Motorová nafta musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 590 a Vyhlášky Ministerstva životného prostredia Slovenskej republiky č. 228/2014 Z.z., ktorou sa stanovujú požiadavky na kvalitu palív a vedenie prevádzkovej evidencie o palivách v znení neskorších predpisov.
· Automobilový benzín musí spĺňať minimálne funkčné, prevádzkové a technické požiadavky a kvalitatívne parametre v zmysle normy STN EN 228 a Vyhlášky Ministerstva životného prostredia Slovenskej republiky č. 228/2014 Z.z., ktorou sa stanovujú požiadavky na kvalitu palív a vedenie prevádzkovej evidencie o palivách v znení neskorších predpisov.
· požiadavky na palivovú kartu ako prostriedok bezhotovostnej úhrady za odobraté pohonné látky:
· palivová karta s magnetickým prúžkom a/alebo čipom
· palivová karta môže byť použitá len po zadaní osobitne prideleného a dôverne oznámeného PIN kódu
· vystavenie a dodanie palivových kariet do desať (10) pracovných dní odo dňa zadania požiadavky na vydanie palivových kariet
· v prípade vydávania palivových kariet s časovo obmedzenou platnosťou automatická prolongácia (znovu vydanie) palivovej karty pred uplynutím doby jej platnosti, bez zmeny nastaveného PIN kódu a bez zmeny nastavených limitov transakcií
· vydanie palivovej karty podľa požiadavky obstarávateľa minimálne v nasledujúcich skupinách:
· palivová karta vydaná na evidenčné číslo vozidla
· palivová karta na ľubovoľného užívateľa bez kontroly užívateľa a evidenčného čísla vozidla
· sudová karta – tankovanie paliva do rôznych prenosných nádob alebo palivových nádrží
· zablokovanie stratenej / odcudzenej / znehodnotenej palivovej karty do jednej (1) hodiny od nahlásenia požiadavky na zablokovanie palivovej karty príslušnému pracovisku uchádzača
· možnosť nastavenia finančných limitov transakcií / druhov povolených transakcií vykonaných jednotlivou palivovou kartou prostredníctvom on-line informačného systému uchádzača
· možnosť priradenia vystavených palivových kariet jednotlivým nákladovým strediskám obstarávateľa
· bezplatné vydanie a bezplatné používanie palivových kariet

Hlavné miesto dodania alebo plnenia: 
· Čerpacie stanice/výdajné miesta dodávateľa, kde bude možné odoberať pohonné látky s akceptáciou palivovej karty ako prostriedku bezhotovostnej úhrady za odobraté pohonné látky a poskytnuté služby. Verejný obstarávateľ požaduje pokrytie  územia SR čerpacími stanicami v rozsahu: Minimálne jedna (1) čerpacia stanica/výdajné miesto v každom okrese Nitrianskeho, Trnavského, Banskobystrického a Bratislavského samosprávneho kraja.  
· Miesto pre dodanie  motorovej nafty do skladovacej nádrže: areál Fakultnej nemocnice Nitra, pričom veľkosť jedného závozu je cca 5 000 l. 

[bookmark: _Hlk100134119]Predpokladaná hodnota: V zmysle Metodického usmernenia Úradu pre verejné obstarávanie č.: 10801-5000/2018 budú cenové ponuky predložené v tejto súťaži slúžiť aj na stanovenie PHZ. V prípade ak predložené ponuky prekročia finančný limit pre zákazky podľa §117 ZVO bude táto výzva slúžiť pre potreby určenia PHZ a verejný obstarávateľ bude postupovať postupom podľa daného finančného limitu.

 
4)      Typ zmluvy, ktorá bude výsledkom verejného obstarávania:
           Typ zmluvy: Rámcová dohoda (návrh rámcovej dohody je uvedený v prílohe č. 2 tejto výzvy).

5)      Zdroj finančných prostriedkov a podmienky financovania:
          Predmet zákazky bude financovaný z vlastných prostriedkov verejného obstarávateľa, formou bezhotovostného platobného styku, na základe objednávky verejného obstarávateľa. Nebude poskytnutý preddavok ani záloha, Podmienky fakturácie sú uvedené v návrhu rámcovej dohody.
 
6       Komunikácia a vysvetľovanie:
Komunikácia medzi verejným obstarávateľom a záujemcami/uchádzačmi sa uskutočňuje v tomto verejnom obstarávaní elektronickou formou, ktorá zabezpečí trvalé zachytenie ich obsahu, prostredníctvom systému ERANET (ďalej len „ ERANET").
Pre potreby elektronickej komunikácie je každý záujemca/uchádzač povinný zaregistrovať sa v systéme ERANET na URL adrese: https://fnnitra.eranet.sk/
Komunikácia sa bude uskutočňovať výhradne v slovenskom jazyku prípadne v českom jazyku a to písomnou formou v elektronickej podobe prostredníctvom systému ERANET.
Za moment doručenia elektronickej informácie sa považuje moment jej odoslania, tj. moment uloženia elektronickej zásielky v elektronickej schránke adresáta v systéme ERANET.
 
7)     Ponuka:
Vo svojej ponuke predložte nasledovné doklady a dokumenty: 
	Požiadavka na ponuku

	Vyplnená  a podpísaná príloha č.1: Návrh na plnenie kritérií 

	Vyplnená a podpísaná príloha č. 3: Vyhlásenie o neexistencii konfliktu záujmov



Pre predloženie ponuky sa musí uchádzač zaregistrovať na adrese https://fnnitra.eranet.sk/. Registrácia je pre uchádzačov bezplatná.
 

8)     Vyhotovenie ponuky: 
Ponuka musí byť predložená elektronicky. Ponuka musí byť vyhotovená a predložená v elektronickej podobe vo formáte, ktorá zabezpečí trvalé zachytenie jej obsahu.
Dokumenty a doklady, ktoré tvoria ponuku uchádzača a ktoré neboli pôvodne vyhotovené v elektronickej forme, ale v listinnej, sa prostredníctvom systému ERANET predkladajú zoskenované. Dokumenty a doklady, ktoré tvoria ponuku uchádzača a ktoré boli pôvodne vyhotovené v elektronickej forme sa prostredníctvom systému ERANET predkladajú v pôvodnej elektronickej podobe.
Dokumenty, ktoré uchádzač podpisuje musia byť podpísané osobou oprávnenou konať v mene uchádzača. V prípade, ak sú dokumenty v ponuke podpísané osobou inou ako je štatutárny orgán alebo člen štatutárneho orgánu, verejný obstarávateľ požaduje predložiť splnomocnenie pre zástupcu uchádzača, ktorý je oprávnený konať v mene uchádzača v záväzkových vzťahoch.
Ponuky, návrhy a ďalšie doklady a dokumenty vo verejnom obstarávaní sa predkladajú v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, návrhy, doklady a dokumenty vyhotovené v českom jazyku. Ak sa zistí rozdiel v ich obsahu, rozhodujúci je úradný preklad do štátneho jazyka.
 
9)     Miesto a lehota na predkladanie ponuky: 
Ponuka bude predložená v elektronickej podobe na URL adrese https://fnnitra.eranet.sk/
Lehota na predkladanie ponuky: 23.05.2022 09:00 hod.
Manuál pre uchádzača k zadávaniu elektronickej ponuky sa nachádza na prihlasovacej stránke do systému ERANET. Elektronickú ponuku nie je možné predložiť po uplynutí lehoty na predkladanie ponúk. Verejný obstarávateľ preto záujemcom odporúča, aby svoju ponuku zaslali v dostatočnom časovom predstihu.
 
Ponuka sa považuje za predloženú v predmetnom verejnom obstarávaní až po jej záväznom odoslaní v systéme ERANET. Vloženie údajov, dokumentov a dokladov bez ich záväzného odoslania sa nepovažuje za predloženie ponuky. Po záväznom predložení ponuky (rozumej jej odoslaní) je uchádzačovi zaslaný notifikačný email o doručení tejto ponuky verejnému obstarávateľovi.
 
10)   Vyhodnocovanie ponúk:
Verejný obstarávateľ vyhodnotí predložené ponuky podľa nasledujúceho kritéria:
         Najvyššia zľava v % na 1 liter PHM 

Počas plnenia sa bude uplatňovať vysúťažená zľava z totemovej ceny v € bez DPH pre čerpanie na palivové karty
a v prípade dodávky do veľkokapacitných nádrží zľava z veľkoobchodnej ceny dodávateľa v € bez DPH.
 
Za úspešnú bude označená ponuka s najvyššou zľava na 1 liter akejkoľvek PHM v %.  
Na základe kritérií na vyhodnotenie ponúk bude identifikovaný úspešný uchádzač, ktorému verejný obstarávateľ oznámi, že uspel a s ktorým uzatvorí zmluvný vzťah. Neúspešným uchádzačom verejný obstarávateľ zašle informáciu o výsledku vyhodnotenia ponúk, s informáciou, že neuspeli a s uvedením dôvodu.  Uchádzačom, ktorí predložia svoje ponuky nevzniká žiadny nárok na úhradu nákladov, ktoré mu vznikli s prípravou a doručením ponuky.
 
Ak bola predložená viac ako jedna ponuka, verejný obstarávateľ vyhodnocuje splnenie požiadaviek na predmet zákazky a splnenie podmienok účasti po vyhodnotení ponúk na základe kritériá na vyhodnotenie ponúk, a to iba v prípade uchádzača, ktorý sa umiestnil na prvom mieste v poradí. Ak dôjde k vylúčeniu tohto uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača v poradí tak, aby uchádzač umiestnený na prvom mieste v novo zostavenom poradí spĺňal podmienky účasti a požiadavky na predmet zákazky. Uvedené pravidlá nevylučujú, aby verejný obstarávateľ vyhodnotil splnenie požiadaviek na predmet zákazky a splnenie podmienok účasti v prípade všetkých uchádzačov, ktorí predložili ponuku.
 
9)     Podmienky účasti vo verejnom obstarávaní: 
9.1 Uchádzač musí spĺňať podmienku účasti týkajúcu sa osobného postavenia podľa § 32 ods. 1 písm. e) zákona – musí byť oprávnený dodávať tovar, ktorý zodpovedajú predmetu zákazky. Uchádzač nemusí predkladať v ponuke doklad o oprávnení dodávať tovar, ktorý zodpovedá  predmetu zákazky v súlade s prvou vetou, túto skutočnosť si overí verejný obstarávateľ sám v príslušnom registri, v ktorom je uchádzač zapísaný. 
9.2 Uchádzač nesmie byť vedený v registri osôb so zákazom účasti vo verejnom obstarávaní, ktorý vedie Úrad pre verejné obstarávanie podľa § 183 zákona, túto skutočnosť si overí verejný obstarávateľ sám na webovej stránke Úradu pre verejné obstarávanie. V prípade, že uchádzač je vedený v tomto registri ku dňu predkladania ponúk, nebude jeho ponuka hodnotená. 
9.3 U uchádzača nesmú existovať dôvody na vylúčenie podľa § 40 ods. 6 písm. f) zákona (konflikt záujmov) - o tejto skutočnosti uchádzač predloží v ponuke čestné vyhlásenie podpísané osobou oprávnenou konať v mene uchádzača. Formulár čestného vyhlásenia tvorí prílohu č. 3 tejto výzvy.

10)   Ďalšie informácie verejného obstarávateľa:
          Verejný obstarávateľ si vyhradzuje právo zrušiť verejné obstarávanie v súlade s §57 zákona o verejnom obstarávaní.  
 
 
Prílohy:
Príloha č.1 Návrh na plnenie kritérií
Príloha č.2 Návrh rámcovej dohody
Príloha č.3 Vyhlásenie o neexistencii konfliktu záujmov

 
 

 
 
                                                                                                                                        ...................................................
	  JUDr. Marian Korytiak, PhD.

	                       riaditeľ 

